rejauldu/bengali-wikipedia huggingface dataset:
এর্মাইওস সোতের  () একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ থেকে ৭০ খ্রিস্টপূর্বাব্দ পর্য্যন্ত"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, . পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ৯৫-৮০ খ্রিস্টপূর্বাব্দে রাজত্ব করেন।Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) ব্যাক্ট্রিয়া থেকে আগত ইউয়েঝি জনজাতি তার রাজ্য আক্রমণ করে তাকে পরাজিত করলে তার শাসনের অবসান ঘটে।   মুদ্রা  এর্মাইওস সোতের তিন ধরনের দ্বিভাষী ভারতীয় রৌপ্য মুদ্রা প্রচলন করেন। প্রথম ধরনের মুদ্রার এক পিঠে তার দিয়াদেম বা হেলমেট পরিহিত প্রতিকৃতি ও অপর দিকে জিউসের চিত্র রয়েছে। দ্বিতীয় ধরনের মুদ্রার এক পিঠে তার সঙ্গে তার রাণী কাল্লিওপের যুগ্ম প্রতিকৃতি ও অপর পিঠে তীর ধনুক হাতে অশ্বারূঢ় রাজার চিত্র মুদ্রিত আছে। তৃতীয় ধরনের মুদ্রার এক পিঠে জিউসের চিত্র ও অপর পিঠে তীর ধনুক হাতে অশ্বারূঢ় রাজার চিত্র খোদিত রয়েছে। এছাড়া তিনি তিনি একই ধরনের ব্রোঞ্জ মুদ্রাও প্রচলন করেন।   তথ্যসূত্র   বিষয়শ্রেণী:ইন্দো-গ্রিক শাসক
হুসেইন হাসান আমুইদ রাসিতিম (; জন্ম: ৫ অক্টোবর ২০০৩; হুসেইন হাসান নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কারখের হয়ে গোলরক্ষক হিসেবে খেলেন।  ২০২৪ সালে, হাসান ইরাক অনূর্ধ্ব-২৩ দলের হয়ে ইরাকের বয়সভিত্তিক পর্যায়ে অভিষেক করেছেন।  প্রারম্ভিক জীবন হুসেইন হাসান আমুইদ রাসিতিম ২০০৩ সালের ৫ই অক্টোবর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হাসান ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।  হাসান ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইরাক অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরাকি ফুটবলার বিষয়শ্রেণী:ফুটবল গোলরক্ষক বিষয়শ্রেণী:আল কারখ স্পোর্টস ক্লাবের খেলোয়াড় বিষয়শ্রেণী:ইরাকের আন্তর্জাতিক যুব ফুটবলার বিষয়শ্রেণী:ইরাকের অনূর্ধ্ব-২০ আন্তর্জাতিক ফুটবলার বিষয়শ্রেণী:ইরাকের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ইরাকি প্রিমিয়ার লিগের খেলোয়াড় বিষয়শ্রেণী:ইরাকের অলিম্পিক ফুটবলার
বড় মোহনসিং ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির উত্তরে রয়েছে বৈরাতিশাল জনগণনা নগর৷  ভূগোল বড় মোহনসিং জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ শহরটি শিলিগুড়ি পুলিশ কমিশনারেটের বাগডোগরা থানার অন্তর্গত৷ জনতত্ত্ব ২০১১ খ্রিষ্টাব্দের ভারতের জনগণনা অনুসারে বড় মোহনসিং জনগণনা নগরের জনসংখ্যা ১৫৬১৬ জন, যার মধ্যে ৭৭৯৮ জন পুরুষ ও ৭৮১৮ জন নারী৷ প্রতি হাজার পুরুষে ১০০৩ জন নারী৷ ৬ বছর অনুর্দ্ধ ১৩৪১ জন শিশু, যা সমগ্র জনসংখ্যার ৮.৫৯ %৷ ৬ বছরোর্দ্ধ জনসংখ্যার ৮৯.৯৩% অর্থাৎ ১২৮৩৭ জন সাক্ষর৷https://www.census2011.co.in/data/town/306567-bara-mohansingh-west-bengal.html  ভাষা ও ধর্ম ভাষা  ধর্ম  জনগণনা নগরটিতে ১৪৫২৪ জন হিন্দু, ২৩০ জন মুসলিম, ৪১৯ জন খ্রিস্টান, ৪ জন শিখ, ৪১১ জন বৌদ্ধ ও ৫ জন জৈন বাস করেন৷  পরিবহন শহরটি ২৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর
সাহায্য নামস্থান হল একটি নামস্থান যেখানে তথ্য পাতা ও কীভাবে করবেন নির্দেশনা পাতাগুলো থাকে। এই পাতাগুলোর শিরোনামে সাহায্য: উপসর্গ থাকে, যেমন সাহায্য:সংযোগ।  এই পাতাগুলোতে উইকিপিডিয়া বা এর সফটওয়্যার ব্যবহারে সাহায্যের জন্য তথ্যসমূহ রয়েছে। এই পাতাগুলোর কিছু বিশ্বকোষের পাঠকদের জন্য, অন্যগুলো অভিজ্ঞ ও অনভিজ্ঞ সম্পাদকদের জন্য। সাহায্য নামস্থানের কিছু পাতা মেটাউইকি থেকে অনুলিপি করা।  সাহায্য নামস্থানের সাথে প্রকল্প নামস্থানের অনেক বেশি মিল রয়েছে। একারণে পুনর্নির্দেশ ও শিরোটীকার মাধ্যমে এই দুটি নামস্থান প্রায়শই সংযুক্ত থাকে। আরও তথ্যের জন্য Help:About the help pages দেখুন।  আপনি বিশেষ:অনুসন্ধান বাক্স ব্যবহার করতে পারেন সাহায্য পাতাগুলোতে ঘুরতে।  বিষয়শ্রেণী:উইকিপিডিয়ার বৈশিষ্ট্য বিষয়শ্রেণী:উইকিপিডিয়া সাহায্য
তিনরঙা মুনিয়া (বৈজ্ঞানিক নাম: Lonchura malacca) বা খয়েরি মুনিয়া Estrildidae (ইস্ট্রিল্ডিডি) গোত্র বা পরিবারের অন্তর্গত এক প্রজাতির ছোট পাখি। ভারত, বাংলাদেশ, পাকিস্তান এবং চীনে পাওয়া যায়।  একসময় এরা কালোমাথা মুনিয়া নামে পরিচিত ছিল।  বিবরণ  তিনরঙা মুনিয়া লম্বায় প্রায় ১২ সেন্টিমিটার এবং ওজনে মাত্র ১১ গ্রাম। প্রাপ্তবয়স্ক পাখির মাথা, ঘাড়, গলা, বুকের কেন্দ্র, অবসারণী ও লেজের তলা চকচকে কালো। বুকের বাকি অংশ সাদা। ডানা, পিঠ ও লেজ লালচে-বাদামি বা খয়েরি। ঠোঁট বেশ শক্ত, ত্রিকোণাকার ও হালকা নীলচে। পা, আঙুল ও নখ কালো। এরা একাকী বা দলবদ্ধ হয়ে বসবাস করতে পারে।কখনো কখনো দাগি বাবুই এবং কালোবুক বাবুই এর সঙ্গেও চরতে দেখা যায়।এদের  লম্বা ঘাসবন, জলাশয়, ধান‌খেত ও ছোট ঝোপে দেখা যায়। এরা ৭-৮ বছর বাচতে পারে।   খাদ্য  ঘাসবীচি, কাউন, ধান ইত্যাদি প্রিয় খাদ্য। ঘাসবন বা ধান-কাউনের খেতে দলে দলে খাবারের খোঁজে ঘুরে বেড়ায়।  স্বভাব ও প্রজনন  এরা শান্ত প্রকৃতির হলেও ঝাঁক বেঁধে ফসলের বেশ ক্ষতি করে। পুরুষ পাখিরা গান গায়। পুরুষ ও স্ত্রী পাখি দেখতে একরকম। শরৎকাল ও বসন্তকাল প্রজননের উপযুক্ত সময়। এ সময় জলার ধারে পাতা ও ঘাস দিয়ে বড় বলের মতো বাসা বানায়। বাসায় ঢোকার জন্য লম্বা সুড়ঙ্গের মতো পথ থাকে, ঘাসফুল দিয়ে যার চারপাশটা মুড়ে নেয়। ডিম পাড়ে চার থেকে সাতটি, ধবধবে সাদা। স্বামী-স্ত্রী মিলে ১২-১৩ দিন তা দিয়ে বাচ্চা ফোটায়। বাচ্চারা ১৪-১৫ দিনে উড়তে শেখে।  এদের ডাক পিই শব্দের মত শোনায়।  তথ্যসূত্র   বহিঃসংযোগ   Tri-coloured Munia Species Profile  বিষয়শ্রেণী:দক্ষিণ এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:চীনের পাখি বিষয়শ্রেণী:১৭৬৬-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:লঙ্কুরা বিষয়শ্রেণী:শ্রীলঙ্কার পাখি বিষয়শ্রেণী:ডোমিনিকান প্রজাতন্ত্রের পাখি
প্যাট্রিক টিমোথি শুল্টে (; জন্ম: ১৩ মার্চ ২০০১; প্যাট্রিক শুল্টে নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব কলম্বাস ক্রু এবং মার্কিন যুক্তরাষ্ট্র জাতীয় দলের হয়ে গোলরক্ষক হিসেবে খেলেন।  ২০১৯ সালে, শুল্টে মার্কিন যুক্তরাষ্ট্র অনূর্ধ্ব-২০ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২৪ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন প্যাট্রিক টিমোথি শুল্টে ২০০১ সালের ১৩ই মার্চ তারিখে মার্কিন যুক্তরাষ্ট্রের মিসৌরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শুল্টে মার্কিন যুক্তরাষ্ট্র অনূর্ধ্ব-২০ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৯ সালের ৯ই সেপ্টেম্বর তারিখে তিনি মার্কিন যুক্তরাষ্ট্র অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। শুল্টে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২৪ সালের ২০শে জানুয়ারি তারিখে, ২২ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী শুল্টে স্লোভেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://int.soccerway.com/matches/2024/01/20/world/friendlies/united-states-of-america/slovenia/4273100/ তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে গোলরক্ষক হিসেবে খেলেছিলেন।https://www.transfermarkt.com/spiel/index/spielbericht/4270810 ম্যাচটি স্লোভেনিয়া ১–০ গোলের ব্যবধানে জয়লাভ করেছিল।https://www.national-football-teams.com/matches/report/38143/Usa_Slovenia.html মার্কিন যুক্তরাষ্ট্রের হয়ে অভিষেকের বছরে শুল্টে সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল গোলরক্ষক বিষয়শ্রেণী:কলম্বাস ক্রুর খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পুরুষ ফুটবল গোলরক্ষক
বামদেব () হল শিবের সংরক্ষিত দিক, তিনি যে মহাবিশ্বের পাঁচটি দিককে মূর্ত করেছেন তার মধ্যে একটি,For distinct iconography, see Kramrisch, p. 185. পঞ্চমুখী শিবলিঙ্গে, ডানদিকে বামদেব আবির্ভূত হন। শিবের এই মুখ/দৃষ্টিটিকে শান্তিপূর্ণ, করুণ ও কাব্যিক বলে মনে করা হয় - এর নারী দিকটির প্রভু জলের সাথে যুক্ত। ব্রহ্ম বা পরশিব পুরুষ (শিব) ও নারী (পরাশক্তি) এ বিভক্ত হয়ে মহাবিশ্ব রূপে প্রকাশ পায়।  ব্রহ্মা বামদেবদের সৃষ্টি করেছেন, তিনি দেখেছেন যে, তাঁর দ্বারা সৃষ্ট মানসপুত্ররা সৃষ্টির উপর দৃষ্টি নিবদ্ধ করে না বরং ধ্যান এবং অসিসের দিকে মনোনিবেশ করে। বামদেব (রুদ্র) বজ্রপাত, বজ্রপাত, মেঘ, রংধনু, বিভিন্ন ধরনের ওষুধ তৈরি করেছেন যা সবই অমর। তারা অমর সৃষ্টি করেছিল বলে তারা রুদ্র নামেও পরিচিত। ব্রহ্মা তখন বামদেবকে অনুরোধ করেন শুধুমাত্র নশ্বরদের সৃষ্টি করতে, অমরদের নয়। বামদেব এই বলে যে তারা কেবল অমর সৃষ্টি করতে পারে, সৃষ্টির কাজ বন্ধ করে দেয়।Matsya Purana (Sanskrit) - Ch#4 Slokas 26-30The Matsya Puranam (I) (B.D. Basu) - English Transliteration - Ch #4. P 14  তথ্যসূত্র  উৎস  Dictionary of Hindu Lore and Legend () by Anna Dallapiccola  বিষয়শ্রেণী:শিবের রূপভেদ
পারভীন হক সিকদার বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৯ থেকে নির্বাচিত জাতীয় সংসদ সদস্য ছিলেন।   জন্ম ও প্রাথমিক জীবন  পারভীন হক সিকদার ৩ জানুয়ারি ১৯৬৩ সালে শরীয়তপুর জেলার ভেদরগঞ্জ উপজেলার কার্তিকপুর গ্রামে জন্মগ্রহণ করেন। তার পিতা মুক্তিযোদ্ধা, শিল্পপতি ও ন্যাশনাল ব্যাংক লিমিটেডের প্রতিষ্ঠাতা চেয়ারম্যান জয়নুল হক সিকদার। মাতা মনোয়ারা সিকদার।   রাজনৈতিক ও কর্মজীবন  পারভীন হক সিকদার ন্যাশনাল ব্যাংক লিমিটেডের পরিচালক ও নির্বাহী কমিটির চেয়ারপার্সন। তিনি একাদশ জাতীয় সংসদের সংরক্ষিত নারী আসন-৩৯ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    একাদশ জাতীয় সংসদ সদস্যদের তালিকা –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:১৯৬৩-এ জন্ম বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশী শিল্পপতি বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৫:৪২, ২ মার্চ ২০২৪ (ইউটিসি) উত্তর মাদার্শা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ১১:৫৯, ২২ ফেব্রুয়ারি ২০২৪ (ইউটিসি)  &dash;নকীব সরকার বলুন... ০২:৪৪, ২৩ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তাহিরা আসিফ () ছিলেন একজন পাকিস্তানি রাজনীতিবিদ যিনি ২০১৩ সালের জুন মাস থেকে ২০১৪ সালের জুন মাস পর্যন্ত তার মৃত্যুর আগ পর্যন্ত পাকিস্তান জাতীয় সংসদ-এর সদস্য ছিলেন।  প্রারম্ভর জীবন তিনি ১৯৬১ সালে পাকিস্তানের লাহোরে জন্মগ্রহণ করেন।  রাজনৈতিক কর্মজীবন আসিফ পাকিস্তানের সাধারণ নির্বাচন, ২০০২-এ পাকিস্তান মুসলিম লিগ (কিউ) এর প্রার্থী হিসেবে পাঞ্জাব থেকে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন।  ২০০৭ সালে তিনি পাকিস্তান মুসলিম লিগ (কিউ) দল ত্যাগ করে মুত্তাহিদা কওমি আন্দোলন (এমকিউএম) দলে যোগদান করেন এবং তার জাতীয় সংসদের আসন থেকে পদত্যাগ করেন।  তিনি পাকিস্তানি সাধারণ নির্বাচনে, ২০০৮-এ এনএ-১২৬ লাহোর আসন থেকে জাতীয় সংসদের আসনের জন্য লড়েছিলেন, কিন্তু ব্যর্থ হন এবং শুধুমাত্র ৫১৭টি ভোট পান।  তিনি আবার পাকিস্তানের সাধারণ নির্বাচন, ২০১৩-এ এনএ-১২৬ লাহোর আসন থেকে মুত্তাহিদা কওমি আন্দোলনের প্রার্থী হিসাবে জাতীয় সংসদের আসনে লড়েছিলেন, কিন্তু ব্যর্থ হন এবং মাত্র ৪২২টি ভোট পান। তবে সাধারণ নির্বাচনের পর, সিন্ধু থেকে মহিলাদের জন্য সংরক্ষিত আসনে এমকিউএম-এর প্রার্থী হিসাবে পরোক্ষভাবে জাতীয় সংসদে নির্বাচিত হন, সেখানে তিনি জুন ২০১৪ সালে তার মৃত্যু অবধি দায়িত্ব পালন করেন।  মৃত্যু ১৮ জুন ২০১৪ তারিখে লাহোরে তার মেয়ে ও ড্রাইভারের সাথে ভ্রমণ করার সময় তিনি দুই সশস্ত্র ব্যক্তি (পরিকল্পিত হত্যা) কর্তৃক আক্রান্ত হন। তাকে শেখ জায়েদ হাসপাতালে ভর্তি করা হয় সেখানে তিনি ১৯ জুন ২০১৪-এ মারা যান।  মুত্তাহিদা কওমি আন্দোলন তিন দিন শোক দিবস ঘোষণা করে। জাতীয় সংসদ তার প্রতি শ্রদ্ধা নিবেদন করে এবং তার হত্যার তদন্তের দাবি জানায়। আলতাফ হোসেন, এমকিউএম নেতা, তিনি বলেন যে তার হত্যা ধর্মীয় চরমপন্থীদের কাছ থেকে একটি লক্ষ্যবস্তু ছিল, কারণ তাকে পর্যাপ্ত নিরাপত্তা দেওয়া হয়নি।  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:লাহোরের রাজনীতিবিদ বিষয়শ্রেণী:Muttahida Qaumi Movement politicians বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:গুপ্তহত্যার শিকার পাকিস্তানি রাজনীতিবিদ বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:মুত্তাহিদা কওমি আন্দোলনের রাজনীতিবিদ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২০১৪-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ বিষয়শ্রেণী:২১শ শতাব্দীর পাকিস্তানি নারী রাজনীতিবিদ
হাওয়া বলতে সাধারণত বাতাসকে বুঝানো হয়। এছাড়া হাওয়া শব্দ দ্বারা বুঝানো হতে পারে:   ব্যক্তি   হাওয়া – আব্রাহামিক ধর্মানুসারে সৃষ্টির প্রথম নারী  হাওয়া (প্রদত্ত নাম) দেখুন   চলচ্চিত্র   হাওয়া (চলচ্চিত্র) – ২০২২-এর বাংলাদেশী চলচ্চিত্র  হাওয়া (২০০৩-এর চলচ্চিত্র) – ২০০৩-এর হিন্দি চলচ্চিত্র   হাওয়া (২০২২-এর ফরাসি চলচ্চিত্র) – ২০২২-এর ফরাসি চলচ্চিত্র   ভবন ও স্থাপনা   আল হাওয়া মসজিদ –  তিউনিসিয়ার মসজিদ  হাওয়া ভবন – বিএনপি চেয়ারপার্সনের সাবেক রাজনৈতিক কার্যালয়  হাওয়া খানা, পুঠিয়া – রাজশাহীর প্রত্নতাত্ত্বিক স্থাপনা  হাওয়া মহল – রাজস্থানের একটি প্রাচীন প্রাসাদ   অন্যান্য   হাওয়া (পত্রিকা) – মিশরীয় সাপ্তাহিক পত্রিকা   হাওয়া নদী – টাঙ্গাইলের নদী   আরও দেখুন
ব্রুস রবার্ট ব্লেয়ার (; জন্ম: ২৭ ডিসেম্বর, ১৯৫৭) ডুনেডিন এলাকায় জন্মগ্রহণকারী কোচ ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্ন থেকে মাঝামাঝি সময়কাল পর্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন ব্রুস ব্লেয়ার।   খেলোয়াড়ী জীবন  ১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রুস ব্লেয়ারের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে চৌদ্দটিমাত্র ওডিআইয়ে অংশগ্রহণ করেছেন ব্রুস ব্লেয়ার। ১৭ ফেব্রুয়ারি, ১৯৮২ তারিখে ডুনেডিনে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৫ এপ্রিল, ১৯৮৬ তারিখে শারজায় পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।  ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ২০০১ থেকে ২০০৬ সময়কালে নর্দার্ন ডিস্ট্রিক্টস দলের কোচের দায়িত্ব পালন করেন। বর্তমানে তিনি হ্যামিল্টনভিত্তিক নিউজিল্যান্ড স্পোর্ট একাডেমির কোচিং পরামর্শকের দায়িত্বে রয়েছেন।  তার ভ্রাতা ওয়েন ব্লেয়ার, পিতা রয় ব্লেয়ার, পিতামহ জেমস ব্লেয়ার প্রথম-শ্রেণীর ক্রিকেটে অংশ নিয়েছেন। তন্মধ্যে, ওয়েন ব্লেয়ার ওতাগোর পক্ষে ১৯৬৭ থেকে ১৯৯১ সাল পর্যন্ত খেলেছেন।   তথ্যসূত্র    আরও দেখুন   মার্টিন ক্রো  ক্যান্টারবারি ক্রিকেট দল  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওতাগোর ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:সাউথ আইল্যান্ডের ক্রিকেটার
খালেদা খানম বাংলাদেশ আওয়ামী লীগের রাজনীতিবিদ যিনি একাদশ জাতীয় সংসদে সংরক্ষিত মহিলা ২৭ আসনের সংসদ সদস্য ছিলেন।   জন্ম ও প্রাথমিক জীবন  খালেদা খানম ঝিনাইদহ শহরের  পানির ট্যাংক হামদাহ খন্দকার পাড়ায় জন্মগ্রহণ করেন। তার পিতার নাম গোলাম রহমান মিয়া। মাতার নাম রহিমা খাতুন।   রাজনৈতিক ও কর্মজীবন  খালেদা খানম বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন ২৭ থেকে প্রথমবারের মত বাংলাদেশ আওয়ামী লীগের মনোনীত সংসদ সদস্য হন।   আরও দেখুন   একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    একাদশ জাতীয় সংসদ সদস্যদের তালিকা –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:একাদশ জাতীয় সংসদের সংরক্ষিত মহিলা আসনের সদস্য
খেপা নদী বাংলাদেশের উত্তর-পূর্বাঞ্চলের সিলেট জেলার একটি নদী।  নদীটির দৈর্ঘ্য ১১  কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খেপা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২১।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সিলেট জেলার নদী বিষয়শ্রেণী:গোয়াইনঘাট উপজেলা বিষয়শ্রেণী:জৈন্তাপুর উপজেলা
নেগার জাভাহেরিয়ান (, জন্ম ১২ জানুয়ারি ১৯৮৩http://www.zendehrood.com/VisitorPages/show.aspx?IsDetailList=true&ItemID=16970,1) একজন ইরানি চলচ্চিত্র এবং থিয়েটার অভিনেত্রী এবং অনুবাদক। তার বিখ্যাত চলচ্চিত্রের মধ্যে আছে মাজিয়ার মিরি নির্মিত কেতাবে ঘানৌন এবং মহম্মদ হুসেন লতিফির খবগাহ-ই দখতারান  (মেয়েদের ছাত্রাবাস)। তিনি মহম্মদ রেজা হনারমান্ড পরিচালিত একটি টিভি ধারাবাহিক জিয়ার তাই ফখরি চরিত্রে অভিনয় করেছিলেন।Negar Javaherian. iranact.com তার অন্যান্য কথিত চলচ্চিত্রগুলো হল, ইঞ্জা বেদোনে মান এবং ইয়ে হাবে ঘান্দ।   চলচ্চিত্রায়ন    ধারাবাহিক  + বছর  খেতাব  ভূমিকা  নেটওয়ার্ক  ২০০৩  দিস ইজন'ট দ্য ওয়ে  ২০০৬  আন্ডার দ্য ব্লেড  ফখরি  আইআরআইবি টিভি ১   চলচ্চিত্রসমূহ  {| class="wikitable sortable" |+ ! বছর  ! খেতাব  ! ভূমিকা  ! class="unsortable" | টীকা |- | ২০০২  | আই অ্যাম তারানেহ,১৫  | মরিয়ম  | |- | rowspan="2" | ২০০৪  | ঘাদমগাহ  | হানানেহ  | |- | খবগাহ-ই দোখতারান  | শিরিন  | |- | ২০০৫  | চাঁদ তারে মু  | সিমা  | |- | rowspan="2" | ২০০৭  | জাবিয়ে মুসিঘি  | যুবতী মেয়ে  | |- | বেয়ারফুট ইন হেভেন  | মাসৌমে  | |- | ২০০৮  | উই ওনলি লিভ টোয়াইস  | শাহরজাদ  | |- | ২০০৯  | কেতাবে ঘানৌন'''  | কোকাব  | |- | ২০১০  | হিশ  | লেইলা  | |- | rowspan="4" | ২০১১  | জাস্ট অ্যান আওয়ার এগো  | সে  | সংক্ষিপ্ত চলচ্চিত্র  |- | তালা ভা মেস   | জাহরা-সাদাত  | |- | ইঞ্জা বেদোনে মান  | ইয়ালদা  | |- | ইয়ে হাবে ঘান্দ  | পসন্দ  | |- | rowspan="3" | ২০১২  | বিখোদ অ্যান্ড বি জাহাত  | এল্লাহে  | |- | সাদ সাল বি ইন সালহা টেলস  | | |- |  | | |- | ২০১৩  | দ্য পেইন্টিং পুল  | মরিয়ম  | |- | ২০১৪  | মেলবোর্ন  | | |- | rowspan="2" | ২০১৫  | জাম্পিং ফ্রম আ লো অল্টিচিউড  | | |- | ডৌরি'জ সুগার বৌল  | মাসৌমেহ  | |- | rowspan="3" | ২০১৬  | টেম্পোরারি  | | |- | নেগার  | | |- | কাম উইথ মি  | | |}   থিয়েটার   বছর  খেতাব  ভূমিকা  ২০১১  রিওয়ার্ডস অফ আ রেপার্টয়ার  ২০১২  দ্য ফোর্থ ওয়াল  ২০১৩  ড্রামা: টু ক্লাউন্স অ্যান্ড আ হাফ  ২০১৬  দ্য গান ইজ মাই অনার   কণ্ঠ আন্তন চেখভ'স ইভানভ    ডিভান-ই থিয়েট্রাল - (মাহমুদ ওস্তাদ মহম্মদ পরিচালিত)   রেড অ্যান্ড আদার্স - (মহম্মদ ইয়াগৌবি পরিচালিত)   ইনভিজিবল - (মহম্মদ হাসান মাজৌনি পরিচালিত)  হোয়্যার ওয়্যার ইউ অন ডে দ্য সেভেনটিন্থ? (আমির রেজা কৌহেস্তানি পরিচালিত)    বিচিত্রানুষ্ঠানসমুহ   বছর  খেতাব  ভূমিকা  নেটওয়ার্ক  ২০০৯  কোলাহ ঘেরমেজী অতিথি আইআরআইবি টিভি 2  ২০১৪  কোলাহ ঘেরমেজী  অতিথি আইআরআইবি টিভি 2    অনুবাদ  নেগার জাভাহেরিয়ান হ্যারল্ড পিন্টারের নাটক, বিট্রেয়াল''  তিনৌশে নাজমজৌ-এর সঙ্গে অনুবাদ করেছিলেন।   পুরস্কার এবং মনোনয়নসমূহ   বছর  পুরস্কার  বিভাগ  মনোনীত কাজ  ফলাফল  ২০১০  ১৪তম ইরান চলচ্চিত্র উদযাপন  সেরা অভিনেত্রী  তালা ভা মেস  ২৮তম ফজর আন্তর্জাতিক চলচ্চিত্র উৎসবতালা ভা মেস  ২০১১১৫তম ইরান  চলচ্চিত্র উদযাপন শ্রেষ্ঠ সহঅভিনেত্রীইঞ্জা বেদোনে মান ২০১৩৩১তম ফজর আন্তর্জাতিক  চলচ্চিত্র উৎসবশ্রেষ্ঠ অভিনেত্রীহোজে নাগাশি এশিয়া প্যাসিফিক স্ক্রিন অ্যাওয়ার্ডস একজন অভিনেত্রী দ্বারা শ্রেষ্ঠ প্রদর্শনহোজে নাগাশি  ২০১৬ত্রয়োদশ জাগোরা উৎসবশ্রেষ্ঠ অভিনেত্রীজাম্পিং ফ্রম আ লো অল্টিচিউড    তথ্যসূত্র    বহিঃসংযোগ     বিষয়শ্রেণী:২১শ শতাব্দীর ইরানি অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:ইরানি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তেহরানের অভিনেত্রী
স্টিভেন আর্থার পিংকার (জন্ম ১৮ই সেপ্টেম্বর, ১৯৫৪, মন্ট্রিয়ল, কানাডা) একজন খ্যাতিমান মার্কিন পরীক্ষামূলক মনোবিজ্ঞানী (experimental psychologist) ও সংজ্ঞানাত্মক বিজ্ঞানী (cognitive scientist)। তিনি একজন জনপ্রিয় বিজ্ঞান লেখক ও বিবর্তনবাদী মনোবিজ্ঞান (evolutionary psychology) ও মনের পরিগণনামূলক তত্ত্বের (computational theory of mind) উৎসাহী প্রবক্তা। সাধারণের জন্য লেখা তার পাঁচটি বই – The Language Instinct, How the Mind Works, Words and Rules, The Blank Slate, ও The Stuff of Thought – বহু পুরস্কার জিতেছে।  পিংকার মূলত দৃষ্টিগত সংজ্ঞান (visual cognition) ও শিশুদের ভেতর ভাষার বিকাশ (language development) নিয়ে গবেষণা করেন। ভাষা মানুষের একটি স্বাভাবিক প্রবৃত্তি, কোন অর্জিত কৌশল নয় - এ মতবাদের প্রচলক হিসেবে পিংকার বিখ্যাত।  বিষয়শ্রেণী:১৯৫৪-এ জন্ম বিষয়শ্রেণী:মার্কিন ভাষাবিজ্ঞানী বিষয়শ্রেণী:মার্কিন মনোবিজ্ঞানী বিষয়শ্রেণী:মার্কিন বিজ্ঞান লেখক বিষয়শ্রেণী:মার্কিন নাস্তিক বিষয়শ্রেণী:বিবর্তনবাদী মনোবিজ্ঞানী বিষয়শ্রেণী:মার্কিন নারীবাদী বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর নাস্তিক বিষয়শ্রেণী:২০শ শতাব্দীর মার্কিন দার্শনিক বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন সংশয়বাদী বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:কানাডীয় দার্শনিক বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ইহুদি মার্কিন নাস্তিক বিষয়শ্রেণী:ইহুদি কানাডীয় লেখক বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ভাষার দার্শনিক বিষয়শ্রেণী:মন্ট্রিয়লের লেখক বিষয়শ্রেণী:ডসন কলেজের প্রাক্তন শিক্ষার্থী বিষয়শ্রেণী:ম্যাকগিল ইউনিভার্সিটি ফ্যাকাল্টি অফ সায়েন্স প্রাক্তন শিক্ষার্থী বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
ঢাকা কমিউটার বাংলাদেশ রেলওয়ে পরিচালিত একটি কমিউটার ট্রেন। ট্রেনটি রাজশাহী বিভাগের ঈশ্বরদী থেকে ঢাকা রেলপথে চলাচল করে। ঢাকা কমিউটার রাজশাহী এক্সপ্রেস ট্রেনের সাথে রেক বিনিময় করে চলাচল করে।  যাত্রাপথ ঢাকা কমিউটার ঈশ্বরদী থেকে ঢাকা রেলপথে চলাচল করে ।  যাত্রাবিরতি ঢাকা কমিউটার যাত্রাপথে থাকা প্রায় সকল রেলওয়ে স্টেশনে  যাত্রাবিরতি দেয়।  সময়সূচি ঢাকা কমিউটার ঈশ্বরদী থেকে ঢাকার উদ্দেশ্যে ছাড়ে ভোর ৫টায়, ঢাকা পৌঁছায় সকাল ১১টা ১০ মিনিটে। এই ট্রেনটি (৬ নাম্বার রাজশাহী এক্সপ্রেস) হয়ে দুপুর ১২টা ২০ মিনিটে চাঁপাইনবাবগঞ্জের উদ্দেশ্যে ছেড়ে যায়।  তথ্যসূত্র  বিষয়শ্রেণী:বাংলাদেশের কমিউটার ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
কল্লিখুটাহ রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের বিহার রাজ্যের ভাগলপুর জেলার মুসাইদপুর, খুটাহা, জামুনিতে অবস্থিত।   ইতিহাস   ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২২ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।   তথ্যসূত্র   বিষয়শ্রেণী:ভাগলপুর জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ